പഞ്ചാബ് മുഖ്യമന്ത്രി അമരീന്ദര് സിങ് രാജിവച്ചേക്കും അപമാനം സഹിച്ച് തുടരാനാകില്ലെന്ന് ഹൈക്കമാന്ഡിനെ അറിയിച്ചതായി റിപ്പോര്ട്ട് ഛണ്ഡീഗഡ്: പഞ്ചാബ് മുഖ്യമന്ത്രി അമരീന്ദര് സിങ് രാജിവച്ചേക്കുമെന്ന് റിപ്പോര്ട്ട്. കോണ്ഗ്രസ് അധ്യക്ഷ സോണിയാ ഗാന്ധിയുമായി അമരീന്ദര് ആശയവിനിമയം നടത്തിയിരുന്നു. മൂന്നാം തവണയാണ് താന് പാര്ട്ടിയില് അപമാനിക്കപ്പെടുന്നതെന്നും ഇനിയും അപമാനം സഹിച്ച് തുടരാനാകില്ലെന്നും അമരീന്ദര് സോണിയയെ അറിയിച്ചതായാണ് വിവരം എന്നാല് കോണ്ഗ്രസ് ഹൈക്കമാന്ഡ് അമരീന്ദറിനോട് രാജി ആവശ്യപ്പെട്ടതായും സൂചനയുണ്ട്. ശനിയാഴ്ച വൈകീട്ട് അഞ്ച് മണിക്ക് കോണ്ഗ്രസ് നേതൃത്വം അടിയന്തര നിയമസഭാ കക്ഷി യോഗം വിളിച്ചിട്ടുണ്ട്. ഹൈക്കമാന്ഡ് എന്തു തീരുമാനമെടുത്താലും അംഗീകരിക്കുമെന്ന് അദ്ദേഹം നേതൃത്വത്തെ അറിയിച്ചതായി റിപ്പോര്ട്ടുകളുണ്ട്. അമരീന്ദറിനെ മുഖ്യമന്ത്രി സ്ഥാനത്തുനിന്ന് മാറ്റണമെന്നാവശ്യപ്പെട്ട് 40 എംഎല്എമാര് കഴിഞ്ഞ ദിവസം ഹൈക്കമാന്ഡിനെ സമീപിച്ചിരുന്നു. ഇതില് നാല് മന്ത്രിമാരും ഉള്പ്പെടുന്നു.